
Text rozhodnutia
Súd: Špecializovaný trestný súd Spisová značka: 1Tš/5/2006 Identifikačné číslo súdneho spisu: 9506100046 Dátum vydania rozhodnutia: 15. 08. 2012 Meno a priezvisko sudcu, VSÚ: jan buvala ECLI: ECLI:SK:SSPK:2012:9506100046.2 Uznesenie Samosudca Špecializovaného trestného súdu v Pezinku, JUDr. Ján Buvala, v trestnej veci obvineného A. F., pre prečin podplácania podľa § 333 ods. 1, ods. 2 písm. b) Trestného zákona, dňa 15. 08. 2012 takto r o z h o d o l : Podľa § 97 ods. 1 Trestného poriadku v r a c i a m okrúhlu kovovú bandasku zelenej farby v objeme 20 litrov s obsahom 13 litrov benzínu A. F., nar. XX. XX. XXXX v meste L., V. S. na N., trvale bytom Y. L., ulica Y. č. X/X, lebo sa jedná o vec vydanú touto osobou dňa 13. 03. 2006 a neprichádza do úvahy jej prepadnutie alebo zhabanie. o d ô v o d n e n i e : V trestnej veci A. F. konalo Prezídium Policajného zboru, Úrad boja proti korupcii, Odbor boja proti korupcii Východ, kedy k začatiu trestného stíhania došlo vykonaním ohliadky miesta činu dňa 12. 03. 2006. Následne dňa 13. 03. 2006 o 00:20 hod. vyšetrovateľ vyzval A. F. na vydanie veci, a to okrúhlej kovovej bandasky zelenej farby v objeme 20 litrov, ktorá podľa vyjadrenia vyzvanej osoby obsahovala 13 litrov benzínu s oktánovým číslom 92. Predmetná vec je v úschove na OB PK Východ. Uznesením samosudcu zo dňa 10. 08. 2012 bolo trestné stíhanie A. F. zastavené podľa § 290 ods. 1 Trestného poriadku s poukazom na § 281 ods. 1 Trestného poriadku z dôvodov okolností uvedených v § 9 ods. 1 písm. g) Trestného poriadku, lebo tak ustanovuje medzinárodná zmluva. S poukazom na zastavujúce uznesenie, ako aj na spôsob rozhodnutia dožiadanej strany, neprichádza do úvahy prepadnutie predmetnej veci, a preto bolo potrebné rozhodnúť tak, že táto bude vrátená tomu, kto ju vydal. Poučenie: Proti tomuto uzneseniu je prípustná sťažnosť. Sťažnosť možno podať v lehote do troch dní od jeho oznámenia prostredníctvom Špecializovaného trestného súdu v Pezinku na Najvyšší súd Slovenskej republiky. Sťažnosť má odkladný účinok.

Zdroj: KAUZIS.SK – https://www.kauzis.sk/judikatura/r/ECLI:SK:SSPK:2012:9506100046.2 (dáta aktuálne k 12. 11. 2026). Záväzné je znenie zverejnené súdom.




